Léo Dubois

Léo Michel Joseph Claude Dubois (sündinud 14. septembril 1994 Segrés) on Prantsusmaa jalgpallur, kes mängib paremkaitsjana Türgi kõrgliigaklubis Galatasaray ja Prantsusmaa jalgpallikoondises.

Ta alustas klubikarjääri Nantes'is, mille noorteakadeemiaga liitus ta 2008. aastal. Prantsusmaa kõrgliigas tegi ta Nantesi meeskonnas debüüdi 9. mail 2015 mängus Bordeaux' Girondinsi vastu.

Aastatel 2018–2022 mängis ta Prantsusmaa kõrgliigaklubis Lyoni Olympique.

2022. aasta juulis siirdus ta umbes kolme miljoni euro eest Galatasaraysse.

Prantsusmaa jalgpallikoondises tegi Dubois debüüdi 2. juunil 2019 sõprusmängus Boliivia vastu. Ta kuulus Prantsusmaa koondisse 2021. aasta Euroopa meistrivõistlustel.

Kategooria:Prantsusmaa jalgpallurid
Kategooria:FC Nantes'i jalgpallurid
Kategooria:Lyoni Olympique'i mängijad
Kategooria:Galatasaray SK mängijad
Kategooria:Ligue 1 mängijad
Kategooria:Sündinud 1994